  Виталий Пронин 1959-тӥ арын но 1964-тӥ арын вордскем воргоронъёс но нылкышноос пенсиосъя законъя шутэтскыны потыны кулэ ке вал вуоно 2019-тӥ арын 1-тӥ январьысен, нош законлэн выль проектэзъя соос пенсие кошкыны кулэ 2020-тӥ арын. Но вице-премьер пусйиз: соослы луонлык сётӥськоз ӝыны арлы вазьгес шутэтскыны потыны. Озьыен, соос пенсие потыны быгатозы вуоно арын июль толэзьысен, шуиз Т. Голикова. Таӵе капчиятонэз пыӵатыны курыса Правительстволы вазиськиз Президент Владимир Путин. Татьяна Голикова ватсаз на: та капчиятонлы 2024-тӥ арозь бюджетысь ватсаса 511 миллиард манет висъяськоз.  